## Pravilnik o mjeriteljskim zahtjevima za mjerila toplinske energije

### NN 25/2000 (29.2.2000.), Pravilnik o mjeriteljskim zahtjevima za mjerila toplinske energije

# DRŽAVNI ZAVOD ZA NORMIZACIJU I MJERITELJSTVO

**460**

Na temelju članka 22. Zakona o mjeriteljskoj djelatnosti
(»Narodne novine« br. 11/94) ravnatelj Državnog
zavoda za normizaciju i mjeriteljstvo donosi

## PRAVILNIK

### O MJERITELJSKIM ZAHTJEVIMA ZA MJERILA TOPLINSKE ENERGIJE

I. OPĆE ODREDBE

Članak 1.

Ovim se pravilnikom propisuju mjeriteljski zahtjevi koje moraju
zadovoljavati mjerila toplinske energije, tipno ispitivanje i
ovjeravanje mjerila toplinske energije.

Članak 2.

Mjerilo toplinske energije je uređaj za mjerenje količine
topline koju tekući nosilac topline preda ili preuzme u
krugu za izmjenu topline.

Članak 3.

Mjerilo toplinske energije izrađuje se kao cjelovito, sastavljeno
i hibridno mjerilo.

Cjelovito mjerilo toplinske energije je mjerilo koje nema odvojivih
podsklopova.

Sastavljeno mjerilo toplinske energije je mjerilo koje ima odvojive
podsklopove.

Hibridno mjerilo toplinske energije je mjerilo koje se tipno ispituje
i ovjerava kao sastavljeno mjerilo, ali se nakon ovjeravanja njegovi
podsklopovi ne smiju odvajati.

Članak 4.

Mjerilo toplinske energije sastoji se od ovih podsklopova:

- računske jedinice koja prima signale iz mjerila protoka
i para mjerila temperature te izračunava i pokazuje količinu
predane ili preuzete topline

- para mjerila temperature koji mjere temperature tekućeg
nosioca topline u polazu i u povratu kruga za izmjenu topline
i

- mjerila protoka koje mjeri obujam ili masu tekućeg nosioca
topline i daje računskoj jedinici signal ovisan o obujmu
ili masi tekućeg nosioca topline.

Članak 5.

U smislu ovoga pravilnika smatra se da je:

- gornja granica temperaturnog opsega (![](dodatni/374789.gif)max)
- najviša temperatura tekućeg nosioca topline pri kojoj
mjerilo toplinske energije mora mjeriti u granicama najvećih
dopuštenih pogrešaka

- gornja granica temperaturnog opsega primjene mjerila protoka
(![](dodatni/374789.gif)mp max)
- najviša temperatura tekućeg nosioca topline u mjerilu
protoka pri kojoj mjerilo protoka mora mjeriti u granicama najvećih
dopuštenih pogrešaka

- donja granica temperaturnog opsega (![](dodatni/374789.gif)min)
- najniža temperatura tekućeg nosioca topline pri kojoj
mjerilo toplinske energije mora mjeriti u granicama najvećih
dopuštenih pogrešaka

- temperaturna razlika (![](dodatni/374790.gif)![](dodatni/374789.gif)- apsolutna
vrijednost razlike temperatura tekućeg nosioca topline u
polazu i u povratu kruga za izmjenu topline

- gornja granica temperaturne razlike (![](dodatni/374790.gif)![](dodatni/374789.gif)max)
- najveća temperaturna razlika pri kojoj mjerilo toplinske
energije mora mjeriti u granicama najvećih dopuštenih
pogrešaka, uz uvjet da mjerena snaga nije veća od gornje
granice toplinske snage

- donja granica temperaturne razlike (![](dodatni/374790.gif)![](dodatni/374789.gif)min)
- najmanja temperaturna razlika pri kojoj mjerilo toplinske energije
mora mjeriti u granicama najvećih dopuštenih pogrešaka

- gornja granica protoka (**q**s) - najveći protok tekućeg
nosioca topline pri kojemu mjerilo toplinske energije u kratkim
razdobljima ( < 1 sat / dan **;** < 200 sati / godinu)
mora mjeriti u granicama najvećih dopuštenih pogrešaka

- trajni protok (**qp**) - najveći protok tekućeg
nosioca topline pri kojemu mjerilo toplinske energije mora trajno
mjeriti u granicama najvećih dopuštenih pogrešaka

- donja granica protoka (**qi**) - najmanji protok tekućeg
nosioca topline pri kojemu mjerilo toplinske energije mora mjeriti
u granicama najvećih dopuštenih pogrešaka

- gornja granica toplinske snage (**Ps**) - najveća snaga
pri kojoj mjerilo toplinske energije mora mjeriti trajno u granicama
najvećih dopuštenih pogrešaka

- najveći dopušteni radni tlak - najveći pozitivni
unutrašnji tlak koji mjerilo toplinske energije mora trajno
podnositi pri gornjoj granici temperaturnog opsega

- najveći pad tlaka - pad tlaka tekućeg nosioca topline
koji prolazi kroz mjerilo protoka kad mjerilo protoka mjeri pri
trajnom protoku (**qp**)

- vrijednost impulsa mjerila protoka - iznos obujma ili mase tekućeg
nosioca topline koji odgovara jednom impulsu mjerila protoka

- toplinski koeficijent (**k**) - funkcija tlaka (p) i temperatura
tekućeg nosioca topline u polazu (![](dodatni/374791.gif)f)
i u povratu (![](dodatni/374791.gif)r). Ako se kao
tekući nosilac topline upotrebljava voda, toplinski koeficijent
(**k**) određuje se jednadžbom **A.1** priloga
A hrvatske norme HRN EN 1434-1:1998, Mjerila toplinske energije
- 1. dio Opći zahtjevi (u daljnjemu tekstu: HRN EN 1434-1:1998).

- pogreška para mjerila temperature - pogreška mjerenja
temperaturne razlike parom mjerila temperature

- pogreška svakog pojedinog mjerila temperature - iznos temperature
koji odgovara odstupanju otpora svakoga pojedinog mjerila temperature
pri temperaturama od 40° C, 80° C i 130° C od vrijednosti otpora
određene prema hrvatskoj normi HRN EN 60751, Industrijski platinski otpornički termometri (IEC 751:1983)

- pogreška računske jedinice - relativni odnos pokazane,
tj. računskom jedinicom izračunane vrijednosti toplinske
energije i simulirane prave vrijednosti toplinske energije, tj.
vrijednosti toplinske energije izračunane iz simulirane
razlike temperature i simuliranoga protoka. Određuje se tako
da se razlika temperature simulira spajanjem odgovarajućih
preciznih otpornika, a protok se simulira impulsima iz same računske
jedinice ili iz preciznog izvora impulsa.

- prava vrijednost (dogovorena istinita vrijednost) toplinske
energije - iznos toplinske energije koju tekući nosilac
topline preda ili preuzme u krugu za izmjenu topline ovisno o
tome mjeri li mjerilo protoka obujam ili masu tekućeg nosioca
topline, a određuje se jednadžbom **a)** ili jednadžbom
**b).**

**a)** mjerilo protoka mjeri obujam tekućeg nosioca topline:

![](dodatni/374792.gif)

gdje je:

Q količina predane ili preuzete topline

V obujam tekućeg nosioca topline koji je protekao

k toplinski koeficijent koji je ovisan o svojstvima tekućeg
nosioca topline pri odgovarajućim
temperaturama i odgovarajućemu tlaku

![](dodatni/374790.gif)![](dodatni/374789.gif)temperaturna razlika između
polaza i povrata kruga za izmjenu topline

**b)** mjerilo protoka mjeri masu tekućeg nosioca topline:

![](dodatni/374793.gif)

gdje je:

Q količina predane ili preuzete topline

qm maseni protok tekućeg nosioca topline koji prolazi kroz
mjerilo toplinske energije

![](dodatni/374790.gif)h razlika između specifičnih
entalpija tekućeg nosioca topline pri temperaturi u polazu
i pri temperaturi u povratu kruga za izmjenu topline

t vrijeme.

II. MJERNOTEHNIČKI ZAHTJEVI

Članak 6.

Mjerno područje mjerila toplinske energije određeno
je graničnim vrijednostima temperaturnog opsega, temperaturne
razlike i protoka tekućeg nosioca topline.

Omjer gornje i donje granice temperaturne razlike ne smije biti
manji od 10. Donja granica temperaturne razlike ne smije biti
veća od 3 K.

Omjer trajnoga protoka i donje granice protoka qp / qi ne smije
biti manji od 10.

Članak 7.

Mjerila toplinske energije razvrstavaju se u razred točnosti
2. i 3.

Članak 8.

Najveće dopuštene pogreške za cjelovito mjerilo
toplinske energije pri tipnome ispitivanju, prvome i ponovnome
ovjeravanju određuju se jednadžbom:

za razred točnosti 2: E = ±(3 +4 ![](dodatni/374790.gif)![](dodatni/374794.gif)min/![](dodatni/374790.gif)![](dodatni/374794.gif)
+ 0,02 **qp/q**) %

za razred točnosti 3: E = ±(4 + 4 ![](dodatni/374790.gif)![](dodatni/374794.gif)min/![](dodatni/374790.gif)![](dodatni/374794.gif)
+ 0,05 **qp/q**) %

Članak 9.

Najveće dopuštene pogreške za sastavljeno i hibridno
mjerilo toplinske energije pri tipnome ispitivanju, prvome i ponovnome
ovjeravanju određuju se posebno za svaki podsklop tih mjerila.

Najveća dopuštena pogreška za računsku
jedinicu (Ec) pri tipnome ispitivanju, prvome i ponovnome ovjeravanju
određuje se jednadžbom:

Ec = (0,5 + ![](dodatni/374790.gif)![](dodatni/374794.gif)min/![](dodatni/374790.gif)![](dodatni/374794.gif)
%.

Za svaki par mjerila temperature, osim najveće dopuštene
pogreške za par mjerila temperature, određuje se i najveća
dopuštena pogreška svakoga pojedinog mjerila temperature.

Najveća dopuštena pogreška za par mjerila temperature
(Et) pri tipnome ispitivanju, prvome i ponovnome ovjeravanju određuje
se jednadžbom:

Et = (0,5 + 3 ![](dodatni/374790.gif)![](dodatni/374794.gif)min/![](dodatni/374790.gif)![](dodatni/374794.gif)
%.

Najveća dopuštena pogreška svakoga pojedinog mjerila
temperature iznosi 2 K.

Najveća dopuštena pogreška za mjerilo protoka
(Ef) pri tipnome ispitivanju, prvome i ponovnome ovjeravanju određuje
se jednadžbom:

za razred točnosti 2: Ef = ±(2 + 0,02 **qp/q**)
% ,

ali apsolutna vrijednost pogreške

ne smije biti veća od 5 %.

za razred točnosti 3: Ef = ±(3 + 0,05 **qp/q**)
% ,

ali apsolutna vrijednost pogreške

ne smije biti veća od 5 %.

Najveća dopuštena pogreška pri tipnome ispitivanju,
prvome i ponovnome ovjeravanju za sastavljeno i hibridno mjerilo
toplinske energije jednaka je zbroju najvećih dopuštenih
pogrešaka njihovih podsklopova.

Članak 10.

Najveća dopuštena pogreška za mjerilo toplinske
energije u uporabi jednaka je dvostrukom iznosu najveće
dopuštene pogreške pri tipnome ispitivanju, prvome i
ponovnome ovjeravanju mjerila toplinske energije propisane člancima
8. i 9. ovog pravilnika.

III. KONSTRUKCIJSKI ZAHTJEVI

Članak 11.

Konstrukcijski zahtjevi za mjerilo toplinske energije određeni
su odredbama ovog pravilnika i točkom 6. hrvatske norme
HRN EN 1434-1:1998.

Članak 12.

Mjerilo toplinske energije mora biti tako izrađeno da zadovolji
uvjete klase radnog okruženja A, B, ili C.

Članak 13.

Mjerilo toplinske energije mora biti izrađeno tako da u propisanome
ovjernom razdoblju može bez namještanja mjeriti u granicama
najveće dopuštene pogreške mjerila toplinske energije
u uporabi propisane člankom 10. ovoga pravilnika.

Članak 14.

Mjerilo toplinske energije mora biti izrađeno tako da najveći
dopušteni radni tlak nije manji od 10 bar.

Članak 15.

Ako mjerila temperature nisu platinski otpornički termometri,
oba mjerila temperature moraju biti neodvojivo spojena na računsku
jedinicu.

Članak 16.

Ako u tipnome odobrenju nije drugačije određeno, mjerilo
protoka mora se ugraditi u vodoravnome položaju.

Članak 17.

Mjerila temperature treba ugraditi u cjevovod bez primjene mjernih
čahura. Ako je mjerilo temperature nužno ugraditi
primjenom mjerne čahure, konstruktivnim zahvatima mora
se osigurati da utjecaj mjernih čahura na rezultat mjerenja
temperaturne razlike nije veći od jedne trećine najveće
dopuštene pogreške za par mjerila temperature propisane
člankom 9. stavkom 4. ovoga pravilnika.

Vodovi za priključak mjerila temperature na računsku
jedinicu mjerila toplinske energije moraju biti položeni
u odvojenoj cijevi ili kanalu na udaljenosti ne manjoj od 50 mm
od vodova izmjenične mreže. Ako se za priključak
mjerila temperature primjenjuje oklopljeni kabel, oklop kabela
mora biti zaštićen izolacijskim omotom. Oklopi kabela
moraju se spojiti samo na strani računske jedinice.

Vodovi za dvožični priključak mjerila temperature
iz polaza i povrata na računsku jedinicu sastavljenog i
hibridnog mjerila toplinske energije moraju biti jednake duljine,
jednakoga presjeka i izrađeni od istoga gradiva. Duljina voda
ovisi o presjeku vodiča i za bakrene vodove Pt100 mjerila
temperature mora biti jednaka maksimalnoj duljini vodova iz tablice
1. ili manja od nje.

*Tablica 1* : Maksimalna duljina bakrenih vodova
za dvožični priključak mjerila temperature
Pt100:

|  |  |
| --- | --- |
| Presjek vodiča  **[mm2]** | Maksimal. dulj. bakrenih vodova za dvožični  priključak mjerila temperature Pt100 **[m]** |
| 0,22 | 2,5 |
| 0,50 | 5,0 |
| 0,75 | 7,5 |
| 1,50 | 15,0 |

IV. NATPISI I OZNAKE

Članak 18.

Natpisi i oznake na mjerilu toplinske energije moraju biti ispisani
na hrvatskome jeziku.

Natpisi i oznake na mjerilu toplinske energije moraju biti jasni,
dobro vidljivi u radnim uvjetima i ispisani tako da se ne mogu
izbrisati niti promijeniti bez oštećenja zaštitnog
žiga.

Članak 19.

Cjelovito mjerilo toplinske energije mora imati ove natpise i
oznake:

1) tvrtka, odnosno ime ili znak proizvođača

2) tvornička oznaka - tip mjerila toplinske energije

3) godina proizvodnje mjerila toplinske energije

4) tvornički broj mjerila toplinske energije

5) službena oznaka tipa mjerila toplinske energije

6) gornja granica temperaturnog opsega (![](dodatni/374789.gif)max)
i donja granica temperaturnog opsega (![](dodatni/374789.gif)min)

7) gornja granica temperaturne razlike (![](dodatni/374790.gif)![](dodatni/374789.gif)max)
i donja granica temperaturne razlike (![](dodatni/374790.gif)![](dodatni/374789.gif)min)

8) granice protoka: gornja granica protoka (**qs**), trajni
protok (**qp**) i donja granica protoka (**qi**)

9) najveći dopušteni radni tlak

10) vrsta tekućeg nosioca topline (ako nema ista toplinska
svojstva kao voda)

11) klasa radnog okruženja, ako nije klasa C

12) nazivni napon napajanja, a ako je napon napajanja izmjenični,
i iznos frekvencije

13) razred točnosti, ako nije razred točnosti 3

14) mjesto ugradbe mjerila protoka (u polazu ili u povratu)

15) na kućištu mjerila protoka mora se nalaziti strelica
za označivanje smjera protoka tekućine

16) gornja granica temperaturnoga područja primjene mjerila
protoka (![](dodatni/374789.gif)mp max)

17) položaj mjerila protoka pri ugradbi (vodoravno ili uspravno).

Članak 20.

Sastavljeno i hibridno mjerilo toplinske energije mora imati ove
natpise i oznake

a) na natpisnoj pločici računske jedinice mjerila
toplinske energije:

1) tvrtka, odnosno ime ili znak proizvođača računske
jedinice mjerila toplinske energije

2) tvornička oznaka - tip računske jedinice mjerila
toplinske energije ili mjerila toplinske energije

3) godina proizvodnje računske jedinice mjerila toplinske
energije

4) tvornički broj računske jedinice mjerila toplinske
energije

5) službena oznaka tipa računske jedinice mjerila
toplinske energije ili mjerila toplinske energije

6) gornja granica temperaturnog opsega (![](dodatni/374789.gif)max)
i donja granica temperaturnog opsega (![](dodatni/374789.gif)min)

7) gornja granica temperaturne razlike (![](dodatni/374790.gif)![](dodatni/374789.gif)max)
i donja granica temperaturne razlike (![](dodatni/374790.gif)![](dodatni/374789.gif)min)

8) vrsta tekućeg nosioca topline (ako nema ista toplinska
svojstva kao voda)

9) klasa radnog okruženja, ako nije klasa C

10) nazivni napon napajanja, a ako je napon napajanja izmjenični,
i iznos frekvencije

11) mjesto ugradbe mjerila protoka (u polazu ili u povratu)

12) vrijednost impulsa mjerila protoka koje se priključuje
na računsku jedinicu.

b) na kućištu mjerila protoka:

1) tvrtka, odnosno ime ili znak proizvođača mjerila
protoka

2) tvornička oznaka - tip mjerila protoka mjerila toplinske
energije

3) godina proizvodnje mjerila protoka mjerila toplinske energije

4) tvornički broj mjerila protoka mjerila toplinske energije

5) službena oznaka tipa mjerila protoka mjerila toplinske
energije

6) granice protoka: gornja granica protoka (qs), trajni protok
(qp) i donja granica protoka (qi)

7) najveći dopušteni radni tlak

8) nazivni napon napajanja, a ako je napon napajanja izmjenični,
i iznos frekvencije

9) razred točnosti, ako nije razred točnosti 3

10) mjesto ugradbe mjerila protoka (u polazu ili u povratu)

11) na kućištu mjerila protoka mora se nalaziti strelica
za označivanje smjera protoka tekućine

12) gornja granica temperaturnoga područja primjene mjerila
protoka (![](dodatni/374789.gif)mp max)

13) vrijednost impulsa mjerila protoka.

c) na svakome mjerilu temperature:

1) tvrtka, odnosno ime ili znak proizvođača

2) tvornička oznaka - tip mjerila temperature mjerila toplinske
energije

3) godina proizvodnje mjerila temperature

4) tvornički broj mjerila temperature

5) službena oznaka tipa mjerila temperature ili mjerila toplinske
energije

6) gornja granica temperaturnog opsega (![](dodatni/374789.gif)max)
i donja granica temperaturnog opsega (![](dodatni/374789.gif)min)

7) gornja granica temperaturne razlike (![](dodatni/374790.gif)![](dodatni/374789.gif)max)
i donja granica temperaturne razlike (![](dodatni/374790.gif)![](dodatni/374789.gif)min)

8) oznaka koja jednoznačno određuje pripadnost svakog
mjerila temperature paru.

Proizvođač mjerila toplinske energije u tehničkoj
dokumentaciji o mjerilu toplinske energije mora navesti gornju
granicu toplinske snage ( Ps ) i najveći pad tlaka, a za
mjerila toplinske energije u sustavima s tekućim nosiocem
topline koji nije voda (tj. koji nema toplinski koeficijent **k**
jednak toplinskomu koeficijentu vode) proizvođač mora
navesti i toplinski koeficijent upotrijebljenoga tekućeg
nosioca topline ovisno o temperaturi i tlaku.

V. TIPNO ISPITIVANJE MJERILA

Članak 21.

Tipno ispitivanje mjerila toplinske energije obavlja se u skladu
s odredbama ovog pravilnika, drugih propisa i hrvatskom normom
HRN EN 1434-4:1998, Mjerila toplinske energije 4. dio: Ispitivanja
kod odobravanja tipa (EN 1434-4:1997).

VI. PRVO I PONOVNO OVJERAVANJE

Članak 22.

Ispitivanja mjerila toplinske energije pri prvome i ponovnome
ovjeravanju obavljaju se u skladu s odredbama ovoga pravilnika,
drugih propisa i hrvatskom normom HRN EN 1434-5:1998, Mjerila
toplinske energije 5. dio Ispitivanja kod prvog ovjeravanja (EN
1434-5:1997).

Prije ponovnog ovjeravanja mjerila toplinske energije mora se
provesti postupak čišćenja mjerila protoka.

Članak 23.

Cjelovito mjerilo toplinske energije koje je zadovoljilo propisane
mjeriteljske zahtjeve žigoše se godišnjim ovjernim
žigom u obliku naljepnice koji se stavlja na vidljivo mjesto
na računskoj jedinici tako da ne ometa očitavanje.

Kod sastavljenog i hibridnog mjerila toplinske energije ovjeravaju
se posebno računska jedinica, mjerilo protoka i par mjerila
temperature.

Računska jedinica hibridnog i računska jedinica
sastavljenog mjerila toplinske energije koja je zadovoljila propisane
mjeriteljske zahtjeve žigoše se godišnjim ovjernim
žigom u obliku naljepnice koji se stavlja na vidljivo mjesto
na računskoj jedinici tako da ne ometa očitavanje.

Mjerilo protoka sastavljenog i hibridnog mjerila toplinske energije
koje je zadovoljilo propisane mjeriteljske zahtjeve žigoše
se godišnjim ovjernim žigom u obliku naljepnice tako
da ne ometa očitavanje i da ga se nakon ugradbe može
vidjeti bez odvajanja mjerila protoka od toplinske mreže.

Svako mjerilo temperature sastavljenog i hibridnog mjerila toplinske
energije koje je zadovoljilo propisane mjeriteljske zahtjeve ovjerava
se stavljanjem olovne plombe s ovjernim žigom ili godišnjega
ovjernog žiga u obliku naljepnice.

Zaštita mjerila toplinske energije kojom se može utvrditi
je li bilo neovlaštenih zahvata izvana obavlja se prema načinu
žigosanja mjerila toplinske energije u tipnome odobrenju
za to mjerilo stavljanjem olovnih plomba s ovjernim žigom
ili zaštitnih žigova u obliku naljepnice.

VII. PRIJELAZNE I ZAVRŠNE ODREDBE

Članak 24.

Danom stupanja na snagu ovoga pravilnika stavlja se izvan snage
Pravilnik o metrološkim uvjetima kojima moraju udovoljavati
mjerila toplinske energije (»Narodne novine« br. 53/91).

Članak 25.

Mjerila toplinske energije koja su u uporabi na dan stupanja na
snagu ovoga pravilnika mogu se podnositi na ovjeravanje do 31.
prosinca 2005. godine ako zadovoljavaju mjeriteljske zahtjeve
propisane Pravilnikom o metrološkim uvjetima kojima moraju
udovoljavati mjerila toplinske energije (»Narodne novine«
br. 53/91).

Članak 26.

Ovaj pravilnik stupa na snagu osmoga dana od dana objave u »Narodnim
novinama«.

Klasa: 011-02/00-04/0002

Urbroj: 558-03/4-00-1

Zagreb, 21. veljače 2000.

Ravnatelj
Državnog zavoda za
normizaciju i mjeriteljstvo
**dr. sc. Jakša Topić,** **dipl. ing.,** v. r.

Pravilnik, NN 25/2000-460